
Linnavara võõrandamine 

(väikebuss Mercedes-Benz)

1. Asjaolud ja menetluse käik

Jalgpalliklubi “NARVA TRANS” (registrikood 80069833, asukoht Каngelaste 45, Narvа) pöördus Narva Linnavalitsuse poole taotlusega anda klubile väikebuss MERCEDES-BENZ, tüüp 904, SPRINTER 412 D, riiklik registreerimismärk 148 ANF, 1998. a vl, mis on Narva Spordikooli “ENERGIA” (registrikood 75009177, asukoht Võidu 4, Narvа) bilansis, bilansiline maksumus 895 226,44 krooni, kulum 100%, läbisõit 01.10.2006 seisuga 496 398 km. 

Narva Spordikool “ENERGIA” on nõus seoses uue mikrobussi soetamisega üle andma või müüma väikebussi MERCEDES-BENZ jalgpalliklubile “NARVA TRANS” (09.10.2006 kiri nr 206). Küsimus on kooskõlastatud Kultuuriosakonnaga. Väikebussi üleandmist jalgpalliklubile toetab Narva Linnavolikogu liige Vladimir Butuzov. Tema arvates on väikebussi omamine jalgpalliklubile kasulikum, kui üürida iga kord suurt bussi laste sõitudeks võistlustele, mis toimuvad Eesti erinevates linnades (ligi 100 sõitu aastas). Kokkuhoitud vahendeid saaks kasutada jalgpalliklubi muudeks vajadusteks.

Linnavara tasuta võõrandamiseks ja konkreetsele isikule võõrandamiseks on vajalik Narva Linnavolikogu otsus. Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” punkti 16.2 kohaselt võõrandatakse linnavara tasuta üksnes Linnavolikogu otsusel. Sama korra 16.1.3 kohaselt võib linnavara tasuta võõrandada tulenevalt linna huvidest.
Küsimust arutati Narva Linnavalitsuse linnavarakomisjoni 18.10.2006 istungil (protokoll nr 12), kus otsustati:

1. Mitte pidada otstarbekaks väikebussi Mercedes-Benz võõrandamist jalgpalliklubile Narva-Trans.

2. Linnavara- ja Majandusametil tellida väikebussi Mercedes-Benz eksperthinnang ning pärast väikebussi väärtuse määramist esitada selle võõrandamise küsimus arutamiseks linnavarakomisjoni istungile.

3. Vastavalt Narva Linnavolikogu 21.06.2005 määrusega nr 20/57 kinnitatud “Linnavara eeskirja” punktile 62 Linnavara- ja Majandusametil teavitada linna valitsemiseks mittevajaliku vara olemasolust teisi struktuuriüksusi ja linna ametiasutusi, kellel on õigus taotleda nimetatud vara andmist nende valdusse. 

Vastavasisulised kirjad saadeti 03.11.2006 kõigile linnavalitsuse struktuuriüksustele. Soovijaid polnud.

Telliti eksperthinnang OÜ-lt Autoeksperdi Grupp (registrikood 10429224), milles ekspert hindas väikebussi MERCEDES-BENZ, tüüp 904, SPRINTER 412 D, riiklik registreerimismärk 148 ANF, 1998. a vl, väärtuseks 110 000 krooni (04.11.2006 ülevaatuse akt nr 5-009/06).

Küsimust arutati teistkordselt linnavarakomisjoni istungil 15.11.2006 (protokoll nr 14), kus otsustati:

1. Võõrandada Narva Spordikooli ENERGIA (registrikood 75009177, asukoht Võidu 4, Narva) bilansis olev linnavara - väikebuss MERCEDES-BENZ, tüüp 904, SPRINTER 412 D, riiklik registreerimismärk  148 ANF, 1998. a vl, bilansiline maksumus 895 226,44 krooni, kulum 100%, läbisõit 1.10.2006. a seisuga 496 398 km, suulise enampakkumise korras alghinnaga 130 000 krooni.

2. Kehtestada enampakkumise osavõtutasu 3 000 krooni ja tagatisraha 11 000 krooni.

3. Linnavara- ja Majandusametil esitada antud küsimus narva Linnavalitsuse istungile protokollilise otsuse vastuvõtmiseks.

2. Õiguslikud järeldused

Narva Linnavolikogu 09.06.2005 määrusega nr 18/56 “Linnavara võõrandamise korra”

· punkti 4.1 kohaselt: “Linnavara võib võõrandada, kui vara ei ole vajalik avalikuks otstarbeks ega linna valitsemiseks”;

· punkti 9.1  kohaselt: “Linnavara võõrandamise otsus võetakse vastu kinnisvara ja vallasvara suhtes bilansilise maksumusega 250 000 krooni ja enam Linnavolikogu poolt Linnavalitsuse ettepanekul”;

· punkti 13  kohaselt: “Linnavara tasu eest võõrandamine toimub avalikul (suulisel või kirjalikul) enampakkumisel  või  eelläbirääkimistega pakkumisel”;

· punkti 23 kohaselt: “Enampakkumisest osavõtutasu ja tagatisraha  suuruse määrab võõrandamisotsuse vastuvõtja. Osavõtutasu suurus ei tohi ületada 10 000 krooni. Tagatisraha suurus võib olla kuni 10% võõrandatava vara eksperthinnangust.” 

3. Otsus

3.1. Võõrandada Narva Spordikooli ENERGIA (registrikood 75009177, asukoht Võidu 4, Narva) bilansis olev linnavara - väikebuss MERCEDES-BENZ, tüüp 904, SPRINTER 412 D, riiklik registreerimismärk  148 ANF, 1998. a vl, bilansiline maksumus 895 226,44 krooni, kulum 100%, suulise enampakkumise korras alghinnaga 130 000 (ükssada kolmkümmend tuhat) krooni.

3.2. Kehtestada enampakkumise osavõtutasu 3 000 (kolm tuhat) krooni ja tagatisraha      11 000 (üksteist tuhat) krooni.

4. Otsuse vaidlustamine

Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5. Rakendussätted

Otsus jõustub seaduses sätestatud korras.

Mihhail Stalnuhhin

Narva Linnavalitsus võtab vastu protokollilise otsuse:

1.  Taotleda Narva Linnavolikogult otsuse vastuvõtmist linnavara – väikebussi Mercedes-Benz võõrandamiseks vastavalt lisatud Narva Linnavolikogu otsuse eelnõule. 

2.  Volitada Narva Linnavalitsuse Linnavara- ja Majandusameti direktori kt Arkadi Nikolajevi´t antud küsimust ette kandma Narva Linnavolikogu istungil.

Tarmo Tammiste 

Linnasekretär

